מה יש בחלק הקדמי של התיק?
מעין ׳חלון׳ שקוף
אם אתם לא נוהגים להיסחב לכל מקום עם תיק שכולל את כל הבית שלכם (למקרה ש..) ויכולים להסתדר יופי רק עם סמארטפון וארנק, יתכן שמצאנו לכם אחלה פתרון. תיק האופניים הקומפקטי של Rosewheel הוא גם מעמד וגם מקום אחסון נוח שיאפשר לכם לשמור את הסמארטפון בהישג יד כשאתם נמצאים בדרכים. התיק כולל מעין ׳חלון׳ שקוף בחלקו הקדמי, שמאפשר להביט ואף לשלוט בסמארטפון באמצעות מסך המגע עצמו, בלי להוציא אותו מהפאוץ׳. בנוסף, כולל המעמד גם מקום אחסון די מכובד שאמור להספיק לכם למפתחות, ארנק, ואפילו מקום מיוחד לאחסון Power Bank. מבחינת מידות הוא מגיע בשתי תצורות ותואם למסך בגודל מקסימלי של 5.7 אינץ׳. ״פיצ׳ר״ אחרון וחשוב לא פחות בתיק הוא יציאה לאוזניות, כדי שתוכלו לדווש בכיף לצלילי המוסיקה האהובה עליכם (ובמידה ויתנגן שיר שלא מתחשק לכם לשמוע, תוכלו כאמור לשלוט בסמארטפון בקלות ולהעביר שיר).
התיק כולל 'חלון' שקוף בחלקו הקדמי.